Mykózy v tehotenstve
Dobrý deň, som v 15 týždni a trápi mamierne svrbenie a tvarohový výtok. Pred nedávnom som mala aj opuch a gynekológ mi predpísal gynozol 2% krém. Kým som si ho stihla vyzdvihnúť problem ustúpil ale vracia sa. Mám ho doma a chcela by som sa spýtať či je bezpečný v tehotenstve.Ďakujem
Dobrý deň,
ďakujeme za Vašu otázku.
Vaginálny krém Gynazol sa môže počas druhého a tretieho trimestra používať iba ak lekár rozhodne, že možný prínos prevažuje možné riziko pre plod. Neliečené kvasinky v tehotenstve môžu infikovať plodovú vodu a mať tak negatívny vplyv na plod. Ak Vám lekár predpísal liek po ukončení prvého trimestra, na základe zdravotného stavu usúdil potrebu liečby Gynazolom. V prípade, že sa jedná o dôsledok neliečenej/nedostatočne liečenej infekcie s rovnakými príznakmi, je možné aplikovať Gynazol. V prípade, že od Vašich ťažkostí uplynula dlhšia doba,alebo sa príznaky ochorenia líšia, je potrebné sa o liečbe poradiť s gynekológom, keďže liečba vaginálnych infekcií v tehotenstve by mala vždy prebiehať s vedomím lekára.
Prajem skorú úľavu od ťažkostí.
S pozdravom
PharmDr. Veronika Kiabová